Na osnovu Odluke Skupštine Bosansko-podrinjskog kantona Goražde o davanju saglasnosti na 
Program utroška sredstava Program Podsticaja poljoprivredne proizvodnje za 2012. godinu“ broj:01-14-425/12 od 29.05.2012.godine, utvrđenog Budžetom Bosansko-podrinjskog kantona Goražde za 2012. godinu i Uputstva za ostvarivanje novčanih podsticaja u primarnoj poljoprivrednoj proizvodnji broj: 04-14-925-4/12 od 25.06.2012.godine, Ministarstvo za privredu Bosansko-podrinjskog kantona Goražde,       o b j a v lj u je:

JAVNI  POZIV 
za podnošenje aplikacija (zahtjeva i projekata) za korištenje sredstava po Programu Podsticaja poljoprivrednoj proizvodnji za 2012. godinu 

Pozivaju se  poljoprivredni proizvođači  koji  se  bave  poljoprivrednom  proizvodnjom 
(pravna i fizička lica) da mogu podnijeti zahtjeve i projekte za ostvarivanje novčanih 
podsticaja po Programu podsticaja poljoprivrednoj proizvodnji za 2012. godinu Ministarstvu za privredu Bosansko-podrinjskog kantona Goražde za slijedeće ciljeve: 
a)   Podsticanje poljoprivredne proizvodnje kroz novčane podsticaje za animalnu, biljnu i gljivarsku proizvodnju 
b)   Podsticanje dostizanja statusa komercijalnog poljoprivrednog proizvođača 
c)   Podrška stvaranju održivih poljoprivrednih gazdinstava kroz podsticanje zapošljavanja i subvencioniranje
      troškova prodaje poljoprivrednih proizvoda na tržištu

Opšti uslovi za učestvovanje aplikanta u Programu podsticaja poljoprivrednoj proizvodnji za 2012.godinu su: 

-	da imaju prebivalište/registraciju na prostoru Bosansko-podrinjskog kantona Goražde,
-	da obavljaju poljoprivrednu proizvodnju na prostoru Bosansko-podrinjskog kantona Goražde,
-      da je upisan u Registar poljoprivrednih gazdinstava i klijenata,
-	da nemaju neizmirenih poreznih obaveza za poreze i doprinose, osim obaveza za koje su obuhvaćene   
       ugovorom o reprogramiranju obaveza.

Posebni uslovi propisani su Uputstvom za ostvarivanje novčanih podsticaja u primarnoj poljoprivrednoj proizvodnji
 za 2012. godinu.

Aplikanti mogu aplicirati zahtjevima i projektima za slijedeće vrste podsticaja:
-	Proizvodnja svježeg kravljeg mlijeka 2012- u skladu sa propisanim rokovima od strane FMPVŠ
-	Proizvodnja svježeg kravljeg mlijeka 2011 (decembar)- po objavi Javnog poziva
-	Uzgoj priplodnih junica- do 28.09.2012.godine
-	Držanje osnovnog stada ovaca i koza- u roku od trideset (30) dana nakon objavljivanja Javnog poziva
-	Držanja pčelinjih društava- u roku od trideset (30) dana nakon objavljivanja Javnog poziva
-	Držanje matičnog stada krava- do 28.09.2012.godine
-     Držanje koka nosilja- 28.09.2012. godine
-     Uzgoj tovnih pilića- 02.11.2012. godine
-	Držanje bosansko-brdskog konja- do 28.09.2012.godine
-	Vještačko osjemenjavanje krava- do 30.11.2012.godine
-	Zasnivanje novih zasada voća kontinentalnog tipa- proljetna sadnja do 30.07.2012. godine, a jesenja sadnja
do 30.10.2012.godine
-	Zasnivanje zasada jagodičastog voća – proljetna sadnja do 30.07.2012. godine, a jesenja sadnja do  
      30.10.2012.godine
-	Proizvodnja konzumne jabuke- do 10.12.2012.godine
-     Proizvodnja konzumne jabuke, rod 2011. godine- 30.07.2012. godine
-     Proizvodnja i otkup industrijske jabuke-do 10.12.2012. godine
-     Održavanje malinjaka- do 31.07.2012. godine
-	Proivodnja u zatvorenim prostorima (plastenička proizvodnja)-do 31.07.2012.godine
-	Proizvodnja žitarica i ljekovitog bilja- proljetna sjetva do 31.07.2012.godine i jesenja sjetva 30.11.2012. godine
-     Jesenja sjetva-pšenica(prenos iz 2011. godine)- zahtjevi dostavljeni u 2011. godini i do 15.07.2012. godine
-	Proizvodnja merkantilnog krompira- do 31.07.2012.godine
-     Sanacija starih i zapuštenih voćnjaka- do 15.07.2012. godine
-     Proizvodnja šampinjona- do 15.12.2012.godine

-     Podsticaj za nabavku poljoprivredne mehanizacije i opreme- do 30.11.2012. godine
-     Sufinansiranje izrade mliječnih kartona- do 15.10.2012. godine
-     Nadoknada štete za neškodljivo uklonjene seropozitivne životinje- u skladu sa Pravilnicima iz Uputstava
-	Podrške sajmovima- u roku od mjesec (30) dana nakon objavljivanja Javnog poziva
-	Posjete sajmovima- do 30.11.2012. godine
-	Promocija i oglašavanje- do 30.11.2012. godine
-	Sufinansiranje poljoprivrednih proizvođača-u skladu sa Uputstvom 
-	Regresiranje kamata po kreditima odobrenim za poljoprivrednu proizvodnju- do 10.10.2012. godine
-	Edukacije u oblasti poljoprivredne proizvodnje- do 30.11.2012. godine

Prijedlozi projekata i zahtjeva za sredstvima dostavljaju se u formi koja je propisana od strane Ministarstva za privredu BPK-a Goražde. 
Detaljne informacije za podnošenje zahtjeva i projekata za sva tri cilja po Programu Podsticaja poljoprivrednoj proizvodnji za 2012.godine mogu se dobiti u Ministarstvu za privredu Bosansko-podrinjskog kantona Goražde (Sektor poljoprivredu), te na telefon broj: 224-028 i 227-857. 

  M I N I S T A R 
Broj:04-14-925-5/12 
Goražde, 26.06.2012.godine.                                                             Emir Hodović, dipl. pravnik